

**Pembrokeshire County Council**

**Cyngor Sir Penfro**

 **AMODAU AR GYFER SAFLE GWYLIAU I GARAFANAU TEITHIOL**

 **CYFFREDINOL**

**1.** Dylid ystyried y cynllun adnabod safle sydd wedi‟i atodi ac sydd â‟r rhif **rhif** yn rhan o‟r drwydded hon a rhoddir caniatâd ar gyfer y tir a ddangosir ar y cynllun ag ymyl **GOCH** iddo‟n unig, sef y tir canlynol:

**Enw a chyfeiriad y safle:**

**Cyfeirnod cynllunio:**

**Rhif OS:**

**2.** Ni chaiff cyfanswm nifer y carafanau y gellir eu gosod ar y safle ar unrhyw adeg yn ystod cyfnod y drwydded hon fod yn fwy na – **[rhif]**

**3.** Ni cheir gosod nac adeiladu strwythur ar y safle, heblaw'r rheini a ganiateir gan y drwydded hon, boed ar olwynion neu beidio neu wedi‟i addasu mewn unrhyw ffordd, heb ganiatâd ymlaen llawn gan y Cyfarwyddwr Datblygu.

**4.** Ni chaiff carafán gynnwys mwy o bobl na‟r hyn y bwriadwyd yn wreiddiol.

**5.** Ni chaiff carafán aros ar y tir am fwy na **[rhif]** diwrnod.

**6.** Ni chaiff neb fod yn y carafanau ar wahân i‟r cyfnod – **[CYFNOD]**

**7.** Ni cheir gosod pabell ar y safle oni bai ei bod yn ffurfio rhan o uned carafán deuluol.

**8.** Rhaid i‟r safle gael ei gadw‟n daclus heb ddim sbwriel.

**9.** Rhaid i gofnodion o‟r fath [gan gynnwys enw a chyfeiriad prif ddeiliad pob carafán], a allai fod yn angenrheidiol i roi gwybodaeth resymol ynglŷn â chadw at yr amodau, gael eu cadw bob amser a byddant ar gael i‟w harchwilio gan swyddog awdurdodedig o‟r Cyngor ar unrhyw adeg resymol.

 **HYSBYSIADAU SAFLE**

**10.** Rhaid arddangos arwydd yn nodi enw'r safle wrth y fynedfa.

**11.** Rhaid arddangos copi o drwydded y safle a‟i hamodau mewn lleoliad amlwg ar y safle, ynghyd â chopi o gynllun presennol y safle.

**12.** Rhaid arddangos hysbysiadau ar y safle yn nodi‟r camau gweithredu sy‟n rhaid eu cymryd mewn argyfwng. Byddant yn dangos lle y gellir cysylltu â‟r heddlu, y frigâd dân, yr ambiwlans a meddygon lleol, a lleoliad y ffôn cyhoeddus agosaf. Rhaid i‟r hysbysiadau hefyd gynnwys enw a lleoliad/rhif ffôn deiliad trwydded y safle neu ei gynrychiolydd achrededig. Ar safleoedd sydd mewn perygl o lifogydd, mae‟n rhaid arddangos hysbysiadau rhybudd yn rhoi cyngor ynghylch gweithredu‟r system rhybuddio rhag llifogydd.

**13.** Rhaid arddangos arwydd “Safle‟n Llawn” wrth bob mynedfa i‟r safle pryd bynnag y bydd y safle hwnnw‟n llawn.

**14.** Lle bo llinellau trydan uwchben y safle rhaid arddangos hysbysiadau rhybuddio ar ategion y llinellau hyn ac wrth fynedfa‟r safle. Lle bo‟n briodol, dylai‟r rhain rhybuddio rhag y peryglon pe bai‟r llinellau yn dod i gysylltiad â mastiau dingis a chychod hwylio.

**15.** Rhaid diogelu pob hysbysiad yn briodol rhag y tywydd a‟i arddangos lle bo‟n bosibl y tu hwnt i belydrau uniongyrchol yr haul, mewn ardaloedd wedi‟u goleuo gan olau artiffisial fyddai orau. Rhaid cadw pob hysbysiad mewn cyflwr clir a darllenadwy.

**CYNLLUN Y SAFLE**

**16.** Rhaid i ddeiliad y drwydded roi cynllun presennol y safle i raddfa heb fod yn llai na 1/500 i‟r Cyfarwyddwr Datblygu. Bydd cynllun y safle yn nodi:

a. ffiniau‟r safle,

b. safleoedd y carafanau,

c. ffyrdd a llwybrau troed,

ch. blociau toiledau, storfeydd ac adeiladau eraill,

d. draeniad dŵr brwnt a dŵr wyneb,

dd. cyflenwadau dŵr,

e. lleoliadau hamdden,

f. mannau tân,

ff. lleoliadau parcio,

g. gwelliannau arfaethedig.

**17.** Rhaid darparu ffordd galed o‟r fynedfa i‟r safle a fydd yn galluogi cerbydau‟r gwasanaethau brys i gyrraedd o fewn 90m i unrhyw garafán ar y safle. Rhaid i arwyneb y ffordd fod o ddeunydd a fydd yn galluogi cerbydau‟r gwasanaethau brys, ceir a charafanau i gyrraedd a gadael y safle heb drafferth ym mhob math o dywydd.

**18.** O dan unrhyw amgylchiadau, ni ddylai uned fod dim llai na 6m oddi wrth unrhyw uned arall a feddiannir gan deulu ar wahân ac ni ddylai fod dim llai na 3m rhwng yr unedau.

**19.** Caniateir cerbydau ac unrhyw offer ategol yn y gwagle 6m rhwng yr unedau a feddiannir gan deuluoedd ar wahân ond, er mwyn atal tân rhag lledu, rhaid bob amser cael gofod 3m pendant o fewn y gwahaniad 6m.

**20.** Rhaid darparu draenio digonol o ddŵr wyneb ar gyfer lonydd cerbyd, llwybrau troed ac ardaloedd palmantog, ac ar gyfer y safle‟n gyffredinol.

**CYFLENWAD DŴR A CHYFLEUSTERAU GLANWEITHIOL**

**21.** Bydd pob cyflenwad dŵr yn unol â‟r is-ddeddfau dŵr â‟r safonau ansawdd statudol presennol priodol.

**22.** Rhaid darparu cyflenwad cyson o ddŵr trwy bibell mewn mannau cyflenwi dŵr; pob un yn cynnwys safbibell a thap wedi‟u lleoli uwchben gyli, ac mewn lleoliad sy‟n golygu nad oes yr un garafán mwy na 90m i ffwrdd.

**23.** Rhaid darparu mannau cael gwared ar ddŵr gwastraff sy‟n golygu nad yw'r un safle carafán mwy na 90m i ffwrdd.

**24.** Rhaid darparu toiledau yn unol â chynllun ac adeiladwaith a gymeradwywyd gan y Cyfarwyddwr Datblygu. Rhaid cadw‟r adeilad hwn mewn cyflwr da, ac mewn cyflwr glân ac mae‟n rhaid iddo fod ar gael yn hwylus bob amser. Rhaid darparu‟r cyfleusterau canlynol:

a. Dynion **( )** Toiled(au)

**( )** Wrinal(au) â chyfarpar fflysio awtomatig addas.

**( )** Gerllaw‟r toiledau rhaid darparu basn(au) ymolchi dwylo a chanddynt chyflenwad cyson o ddŵr poeth ac oer drwy‟r tapiau***.***

b. Menywod **( )** Toiled(au)

**( )** Gerllaw‟r toiledau rhaid darparu basn(au) ymolchi dwylo a chanddynt chyflenwad cyson o ddŵr poeth ac oer drwy‟r tapiau.

c. Rhaid gwneud trefniadau priodol ar gyfer derbyn a chael gwared ar nwyddau mislif.

**( )** Rhaid darparu cawod(ydd) â chyflenwad dŵr poeth.

**25.** Rhaid darparu cyfleuster sydd wedi‟i gynllunio‟n gywir i gael gwared ar gynnwys tai bach cemegol ynghyd â chyflenwad digonol o ddŵr ar gyfer cynhwysyddion glanhau.

**26.** Rhaid rhoi ystyriaeth benodol i anghenion yr anabl o ran darparu mannau dŵr, toiledau, mannau ymolchi a chawodydd.

**27.** Rhaid cael darpariaeth foddhaol ar gyfer cael gwared ar ddŵr brwnt.

**CASGLU A CHAEL GWARED AR SBWRIEL**

**28.** Mae‟n rhaid gwneud trefniadau addas ar gyfer storio, casglu a chael gwared ar sbwriel. Mae‟n rhaid mynd â phob sbwriel o‟r safle o leiaf unwaith yr wythnos a chael gwared arno mewn modd a gymeradwyir gan y Cyfarwyddwr Datblygu.

**GWASANAETHU BRYS**

**29.** Rhaid i ffôn hygyrch fod ar gael yn hwylus ar y safle i ffonio‟r gwasanaethau brys. Rhaid i hysbysiad ger y ffôn gynnwys cyfeiriad y safle.

**GOSODIADAU TRYDAN**

**30.**

a. Lle ceir gosodiad trydan, heblaw am waith a chylchedau‟r Bwrdd Trydan sy‟n amodol ar reoliadau a wnaethpwyd gan yr Ysgrifennydd Gwladol dan Adran 16 o Ddeddf Ynni 1983 ac Adran 64 o Ddeddf Drydan 1947, rhaid iddo gael ei osod, ei brofi a‟i gynnal yn unol â Rheoliadau‟r Sefydliad Peirianwyr Trydanol (IEE) ar gyfer Gosodiadau Trydanol a fydd mewn grym ar y pryd, a lle bo‟n briodol, i‟r safon a fyddai‟n dderbyniol at ddibenion Rheoliadau Trydan 1988 (llinellau uwchben), Offerynnau Statudol 1988 Rhif 1057.

b. Rhaid i‟r gwaith (gan gynnwys archwilio a phrofi) ar y gosodiadau ac offer trydan gael ei wneud gan bersonau cymwys yn unig, megis asiant penodedig y gwneuthurwr, y cyflenwr trydan, peiriannydd trydanol proffesiynol cymwysedig, aelod o Gymdeithas y Contractwyr Trydanol, contractwr a gymeradwywyd gan y Cyngor Archwilio Cenedlaethol ar gyfer Contractio Gosodiadau Trydanol, neu berson cymwys yn gweithredu ar ran un o‟r uchod.

c. Archwilir y gosodiadau o leiaf unwaith bob 12 mis (yn achos gosodiadau dan ddaear bob 3 blynedd). Bydd yr archwiliwr, ymhen 1 mis ar ôl yr archwiliad hwn, yn rhoi tystysgrif archwilio ar y ffurf a nodir yn Rheoliadau Gwifrio IEE. Bydd y dystysgrif yn cael ei chadw gan weithredwr y safle a‟i harddangos, ei hatodi neu‟i hadnewyddu gan dystysgrifau dilynol, ynghyd â thrwydded y safle. Bydd gweithredwr y safle neu ddeiliad y drwydded yn talu am gost yr archwiliad.

ch. Os yw archwiliad yn dangos nad yw gosodiad bellach yn cydymffurfio â‟r rheoliadau a oedd yn bodoli pan gafodd ei osod yn y lle cyntaf, bydd rhaid i unrhyw ddiffygion gael eu cywiro. Bydd rhaid i unrhyw newidiadau ac estyniadau mawr i osodiad a holl rannau‟r gosodiad presennol a effeithir arnynt gydymffurfio â fersiwn diweddaraf Rheoliadau Gwifrio IEE.

**STORIO NWY PETROLEWM HYLIFEDIG (LPG)**

**31.** Rhaid cydymffurfio â chodau ymarfer y Gymdeithas Nwy Petrolewm Hylifedig wrth storio LPG;

a) Ar gyfer storio nwy mewn tanciau swmpus sefydlog – cod ymarfer 1 „Storio swmpus mewn gosodiadau sefydlog‟.

b) Ar gyfer storio nwy mewn silindrau – cod ymarfer 7 „Storio silindrau a chetris LPG llawn a gwag‟.